Ouers kan eiendomme verloor oor skoolfondsDie ouers van ŉ leerling aan Pretoria Boys’ High kan moontlik twee van hul eiendomme verloor nadat hulle glo geweier het om sy uitstaande skoolfonds te betaal. The Star berig dat daar in hofstukke aangevoer word dat die ouers nagenoeg R100 000 in skoolfonds agterstallig is nadat hulle dit glo die afgelope drie jaar nie betaal het nie. Die pa, ŉ sakeman wat ŉ eiendom in ŉ welgestelde buurt in die ooste van Pretoria en nog ŉ eiendom in Mamelodi besit, weier om die skoolfonds te betaal nadat hy die skool van rassisme beskuldig het. Die pa voer in hofstukke aan dat die regering sy kinders se skoolfonds moet betaal en dat hy sy ander kinders ook by die skool sal inskryf. Regter Peter Mabuse het beveel dat die twee eiendomme verkoop moet word om die uitstaande skoolfonds te betaal. Die bevel is opgehef op voorwaarde dat die ouers vanaf September maandelikse betalings van R10 000 aan die skool begin maak.